Az elektronikus levelezés és az Internet elterjedésekor a helyzet nagyon hasonló volt a IP telefonhoz. Több egymástól független világháló és egymástól független levelezési rendszer fejlődött ki amik egymással nem tudtak kommunikálni. Most ilyen hálózatok a Skype vagy net2phone, amik zártak más hálózatok felől. Az IP telefon fejlődése során felismerték, hogy előbb utóbb itt is szükség lesz egy egységes telefonálási szabványra, ami bármelyik felhasználót könnyedén bevonhatja a telefonálásba és biztosítja az átjárhatóságot a telefonhálózatok között.
A SIP protokol segítségével egy telefonhálózaton keresztül hasonlóan hívhatjuk a másikat mint ahogyan elektronikus levelet küldünk sőt a telefonszám is hasonló mint egy e-mail cím.
Pl.: személynév@sip.cégnév.hu Mivel nem könnyű betűket beütni a telefonunkon, ezért minden címnek van egy számszerű változata is. Ahogyan az elektronikus leveleinket is sok helyről olvashatjuk itt is lehetőségünk van, hogy a telefonszámunkon bárhol felhívhatók legyünk a világban. A SIP protokoll az IP telefonálás nyílt szabványú protokollja, így azt bárki felhasználhatja termékeibe és csatlakozhat a hálózatba.